Palautus 4

Tällä viikolla sain implementoitua metodin joka laskee kahden polynomin suurimman yhteisen tekijän. Metodi ei useimmissa tapauksissa toimi jos kerroinrenkaana on kokonaisluvut, koska murtolukukertoimisia polynomeja ei tueta. Tämä ei työn lopullista päämäärää haittaa, koska tarkoituksenahan on löytää jaottomia polynomeja äärellisten kuntien yli.

Suurimman yhteisen tekijän metodin testaamista hankaloittaa se, että polynomien suurin yhteinen tekijä ei ole yksikäsitteinen, vaan se voidaan aina kertoa jollain kääntyvällä vakiolla. Jos kerroinrenkaana on kunta (eli sen karakteristika on alkuluku), ovat kaikki vakiot kääntyviä, jolloin suurimpia yhteisiä tekijöitä on monta. Testauksessa pitää siis käydä läpi kaikki vaihtoehdot ja katsoa onko algoritmin antama polynomi jokin niistä.

Seuraavalla viikolla toteutan Rabinin jaottomuustestin ja rupean implementoimaan heuristiikkaa joka löytäisi tehokkaasti jaottomia polynomeja kun kerroinkuntana on kahden alkion kunta.